EkBass/fiwiki-20250220-pages-articles huggingface dataset:
Hodh El Gharbi

Hodh El Gharbi on hallintoalue eli wilaya Mauritanian eteläosassa. Sen keskus on Aïoun El Atroussin kaupunki. Alueen pinta-ala on noin 53 400 neliökilometriä. Asukkaita on 294 100 henkeä (vuonna 2013). Hodh El Gharbin alue rajoittuu lännessä Assaban, pohjoisessa Tagantin ja idässä Hodh El Charghin alueisiin sekä etelässä Maliin. Se on pinnanmuodostukseltaan etupäässä tasankoa. Pohjoisosa kuuluu Saharan ja eteläosa Sahelin vyöhykkeeseen. Alueeseen kuuluvat Aïounin, Koubennin, Tamchekettin ja Tintanen departementit eli moughataat. Kuntia on yhteensä 27. Maaseutuväestöä on 82, kaupunkiväestöä 15 ja nomadeja kolme prosenttia. Alueen läpi kulkevat Némaan johtava valtatie N3 sekä Malin Nioroon johtava päällystetty maantie. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra ja hirssi. Tuotantoelämimiä ovat naudat, lampaat, vuohet ja kamelit. ==Lähteet== *
C9 (juna)

C9 oli Tukholman metrossa liikennöinyt sähkömoottorijuna, jota ASEA ja Hägglund valmistivat 20 yksikköä vuosina 1976–1977. Yhdessä junassa oli 48 istumapaikkaa ja 110 seisomapaikkaa. == Lähteet == == Aiheesta muualla == Luokka:Tukholman metro Luokka:Raideliikennekalusto
Ariana Berlin

Ariana Berlin on yhdysvaltalainen telinevoimistelija. Telinevoimistelija Ariana Berlin on ollut vakavassa auto-onnettomuudessa, jonka takia hänen oli keskeytettävä voimistelu noin kahdeksi vuodeksi. Hänen valmentajansa voimistelussa oli Valorie Kondos Field. Hän on myös näytellyt Valorien avustajaa elokuvassa Full Out. Vuonna 2010 hän johti UCLA:n heidän kuudenteen NCA-mestaruuteensa. Luokka:Yhdysvaltalaiset telinevoimistelijat Luokka:Syntymävuosi puuttuu Luokka:Elävät henkilöt
X10p

X10p on Roslagsbananilla käytössä oleva sähkömoottorijuna, jota AEG ja ABB valmistivat vuosina 1988–1995 yhteensä 35 yksikköä. Yhdessä junassa on 72 istumapaikkaa. == Lähteet == == Aiheesta muualla == Luokka:Ruotsalainen rautatiekalusto
X15p

X15p on Suur-Tukholman liikenteen sähkömoottorijunatyyppi, jota Stadler valmisti vuosina 2017–2020 yhteensä 22 yksikköä. Yhdessä junassa on 150 istumapaikkaa ja 150 seisomapaikkaa. X15p-junatyyppi on käytössä Roslagsbananilla. == Lähteet == == Aiheesta muualla == Luokka:Ruotsalainen rautatiekalusto Luokka:Sähkömoottorijunat
IPhone 11 Pro

iPhone 11 Pro on Applen syyskuussa 2019 julkaisema älypuhelin. Siinä on takakamerana kolmeobjektiivinen 12 megapikselin kamera. Puhelimesta on myös halvempi kaksiobjektiivinen iPhone 11- ja kalliimpi, kolmella objektiivilla, mutta suuremmalla näytöllä varustettu iPhone 11 Pro Max -versio. == Ominaisuudet == Takakamerassa on yksi ultralaajakulmaobjektiivi ƒ/2.4, jonka kuvakulma on peräti 120 astetta, yksi ƒ/1.8 laajakulmaobjektiivi ja yksi ƒ/2.0 teleobjektiivi, jossa on 2x optinen zoom. Kamerassa on sarjakuvaustila, kuvanvakain, HDR ja muotokuvaustila, joka tukee edistyksellistä boke- tehostetta. Kamerassa on myös uusi Night Mode -toiminto, jolla voi ottaa kirkkaampia kuvia pimeässä ilman salamavaloa. Puhelimessa on myös uudistettu kamerasovellus, joka lisää uusia ominaisuuksia, kuten valintapyörä eri polttovälien portaattomaan valitsemiseen. IPhone 11 Pro kuvaa 4K-resoluution videota jopa 60 kuvaa sekunnissa ja 1080p-resoluution hidastettua kuvaa jopa 240 kuvaa sekunnissa. Puhelimessa on myös äänen zoomausominaisuus, jolloin äänen tallennus painottuu kuvattavalle alueelle. Videota voidaan tallentaa useilla kameroilla samanaikaisesti. IPhone 11 Prossa on myös 12 MP TrueDepth- etukamera ƒ/2.0-aukolla. Etukamera tukee myös vakautettua 4K-videotallennusta jopa 60 kuvaa sekunnissa. Apple on lisännyt tässä puhelimessa ensimmäistä kertaa myös hidastetun videotallennuksen etukameraan, jolloin se kuvaa 1080p-resoluutiolla jopa 120 kuvaa sekunnissa. Puhelimessa on myös mahdollisuus ottaa videota 1 920 × 1 080 (täysteräväpiirto) ja 1 280 × 720 (HD)-resoluutioilla. iPhone 11 Prossa on 3 046 mAh li-ion-akku ja puhelin on IP68-pölyn- ja vedenpitävä. Suorittimena on Apple A13 Bionic. Puhelinta saa mustana, keskiyönvihreänä, kultaisena ja valkoisena. == Lähteet == Luokka:Vuoden 2019 matkapuhelimet Luokka:iOS-pohjaiset laitteet Luokka:Applen matkapuhelimet
Ahmad Hosseini

Ahmad Hosseini (s. 1999 Afganistan) on We See You- ja Amnesty -järjestöissä toimiva kansalaisaktivisti. Hosseini on koulutukseltaan lähihoitaja, ja hän opiskelee yhteisöpedagogiksi. Hosseini asui vuonna 2022 Yhdysvalloissa. == Tausta == Hosseini syntyi vuonna 1999 Keski-Afganistanissa maanviljelijäperheeseen. Hosseini ja hänen perheensä kuuluvat Afganistanin hazara- etniseen ryhmään. Vuonna 2015 16-vuotias Hosseini pakeni kotimaastaan Suomeen hakemaan turvapaikkaa. Vuonna 2019 Hosseini valmistui lähihoitajaksi. Vuonna 2021 Hosseini sai Suomen kansalaisuuden. Hosseini oli elokuussa 2021 tapaamassa Afganistanissa perhettään. Talibanien kaapatessa vallan Afganistanissaa Hosseini onnistui poistumaan kansainvälisten evakuointielentojen mukanaan kolme hänen alaikäistä veljenpoikaansa. He matkustivat ensin Yhdysvaltojen Ramsteinin lentotukikohtaan Saksaan. Hosseini olisi päässyt Saksasta takaisin Suomeen, mutta lapset eivät, joten he neljä muuttivat Yhdysvaltoihin pakolaisina. == Kansalaistoiminta == Hosseini on toiminut maahanmuuttopolitiikkaan vaikuttamaan pyrkivässä We See You -ryhmässä. Hän on myös osallistunut rasismin vastaiseen toimintaan Turussa. Vuonna 2018 Pakolaisapu valitsi Hosseinin Vuoden pakolaismieheksi. Samana vuonna hänet kutsuttiin myös Linnan juhliin. Hosseini toimi vuonna 2020 Amnesty Suomen hallituksessa. == Lähteet == == Aiheesta muualla == * * * Luokka:Vuonna 1999 syntyneet Luokka:Elävät henkilöt Luokka:Suomalaiset kansalaisaktivistit
Assaba

Assaba on hallintoalue eli wilaya Mauritanian eteläosassa. Sen keskus on Kiffan kaupunki. Alueen pinta-ala on noin 36 600 neliökilometriä. Asukkaita on 325 900 henkeä (vuonna 2013). Assaban alue rajoittuu lounaassa Guidimaghan ja Gorgolin, lännessä Braknan, pohjoisessa Tagantin ja idässä Hodh El Gharbin alueisiin sekä etelässä Maliin. Se on etupäässä tasankoa, jonka Tagantin ylängön reuna-alue jakaa pohjois-eteläsuunnassa kahteen osaan. Alueelta saavat alkunsa Senegalin sivujoet Gorgol ja Karakoro. Pohjoisosa kuuluu Saharan ja eteläosa Sahelin vyöhykkeisiin. Alueeseen kuuluvat Kiffan, Barkéolin, Boumdeidin, Gueroun ja Kankoussan departementit eli moughataat. Kuntia on yhteensä 26. Maaseutuväestöä on 70, kaupunkiväestöä 27 ja nomadeja kolme prosenttia. Kiffan kautta kulkee Nouakchottin ja Néman välinen valtatie N3. Alueen pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat durra ja maissi. Lisäksi kasvatetaan taatelipalmuja. Tuotantoeläimiä ovat naudat, lampaat, vuohet ja kamelit. ==Lähteet== *
Merrick Garland

Merrick Brian Garland (s. 13. marraskuuta 1952) on yhdysvaltalainen juristi, joka on toiminut Yhdysvaltain oikeusministerinä maaliskuusta 2021 lähtien. Aikaisemmin Garland toimi vuosina 1997–2021 liittovaltion vetoomustuomioistuimen tuomarina Washington D.C:n syyttäjäpiirissä. https://www.washingtonpost.com/national-security/merrick-garland-confirmation- vote/2021/03/10/2ff813a0-80fc-11eb-81db-b02f0398f49a_story.html Garlandin isovanhemmat olivat juutalaisia, jotka pakenivat Venäjän juutalaisten asuinalueelta 1900-luvun alussa. Hän opiskeli Harvardin yliopistossa, ja työskenteli Harvard Law Review -lehden toimittajana Harvardin lakikoulussa. Garland oli vuonna 2016 presidentti Barack Obaman ehdokas korkeimman oikeuden tuomariksi, mutta republikaanienemmistöinen senaatti esti hänen nimityksensä. Senaatti hyväksyi Garlandin nimityksen oikeusministeriksi 10. maaliskuuta 2021 äänin 70–30. == Kunnianosoituksia == * Ruhtinas Jaroslav Viisaan ritarikunta (Ukraina, 2023) == Lähteet == == Aiheesta muualla == Luokka:Yhdysvaltain oikeusministerit Luokka:Joe Bidenin hallituksen jäsenet Luokka:Yhdysvaltalaiset tuomarit Luokka:Amerikanjuutalaiset Luokka:Vuonna 1952 syntyneet Luokka:Elävät henkilöt
Krynica Morska

Krynica Morska on kaupunki ja oma kuntansa () Nowy Dwórin piirikunnassa Puolassa. Sen väkiluku oli vuoden 2019 lopussa 1 286. Vuonna 2015 kaupunki oli 1 323 asukkaallaan Puolan vähäväkisin kunta. Krynica Morskan alueen läpi kulkee voivodikunnan tie 501. Se rajoittuu Fromborkin, Sztutowon ja Tolkmickon kuntiin sekä Itämereen. Kaupungin pinta-alasta noin yksi prosentti on maatalouskäytössä ja noin 16 prosenttia metsää. Vuoden 2019 lopussa 51,2 prosenttia Krynica Morskan asukkaista oli naispuolisia ja 48,8 prosenttia miespuolisia. Alle 18-vuotiaat muodostivat 13,1 prosenttia kaupungin väestöstä, työikäiset 63,6 prosenttia ja eläkeikäiset 23,3 prosenttia väestön keski-iän ollessa 44 vuotta. Vuonna 2019 Krynica Morskassa syntyi kahdeksan lasta. == Lähteet == == Aiheesta muualla == * Gmina Miejska Krynica Morska Gdańskin tilastovirasto. Luokka:Pommerin voivodikunnan kaupungit
İbradı

İbradı on piirikunta Turkin Antalyan maakunnassa. Vuoden 2019 väestönlaskennassa İbradın väkiluku oli 3 032. ==Lähteet== ==Aiheesta muualla== Luokka:Antalyan maakunnan piirikunnat
Imperial State Crown

Imperial State Crown on yksi Yhdistyneen kuningaskunnan kruununjalokivistä. Sitä säilytetään Lontoon Towerissa yhdessä muiden kruununjalokivien kanssa. Alkujaan kruunu valmistettiin kuningas Yrjö VI:lle vuonna 1937. Mallia otettiin kuningatar Viktorian käyttämästä pienestä kruunusta, joka on peräisin vuodelta 1838. pienoiskuva|Elisabet II:n kruunajaiset Kruunu on valmistettu kullasta, platinasta ja hopeasta. Siinä on yhteensä 2 868 timanttia, 17 safiiria, 11 smaragdia ja 269 helmeä. Yksi kruunun timanteista on Cullinan II, joka leikattiin Cullinan-timantista (ns. toinen Afrikan tähti). Lisäksi kruunuun kuuluu epäsäännöllisen muotoinen spinelli eli ns. Mustan prinssin rubiini. Verrattuna toiseen monarkin käytössä olevaan kruunuun, Pyhän Edvardin kruunuun, Imperial State Crown oli paljon enemmän käytössä Elisabet II:n aikana: hän käytti sitä lähes poikkeuksetta parlamentin avajaisissa sekä kruunajaistensa jälkeisissä juhlatilaisuuksissa. Kuningatar kuvaili kruunua kömpelöksi, mutta tärkeäksi esineeksi. == Lähteet == Luokka:Kruunut Luokka:Yhdistyneen kuningaskunnan kansallissymbolit
Masoom

Masoom (suomeksi ”Viaton”) on vuonna 1983 ensi-iltansa saanut intialainen hindinkielinen draamaelokuva. Se oli Shekhar Kapurin esikoisohjaus ja se perustuu Erich Segalin romaaniin Man, Woman and Child. Päärooleja näyttelivät Naseeruddin Shah ja Shabana Azmi. Lapsirooleja näyttelivät Jugal Hansraj, Urmila Matondkar ja Aradhana Srivastav. == Juoni == Indu (Shabana Azmi) ja D.K. (Naseeruddin Shah) elävät onnellista avioelämää kahden tyttärensä Pinkyn ja Minnin kanssa Delhissä. Heidän rauhansa särkyy D.K:n saadessa tiedon, että hänellä on poika lyhyestä suhteestaan Bhavanaan (Supriya Pathak) vierailullaan Nainitalissa vuonna 1973, kun Indu odotti heidän ensimmäistä lastaan Pinkyä (Urmila Matondkar). Bhavana ei kertonut pojasta D.K:lle, koska ei halunnut häiritä tämän avioelämää. Bhavanan kuoltua hänen huoltajansa Masterji lähettää D.K:lle tiedon yhdeksänvuotiaasta pojastaan Rahulista (Jugal Hansraj), joka tarvitsee kodin. Järkyttyneen Indun vastaväitteistä huolimatta D.K. tuo poikansa kotiin Delhiin. Rahulille ei kerrota mitään isästään ja hän lähentyy D.K:n ja tämän tytärten kanssa. Indu ei kestä katsoa Rahulia, joka on konkreettinen muistutus D.K:n petoksesta. D.K. on huolissaan Rahulin vaikutuksesta perheeseensä ja päättää laittaa tämän sisäoppilaitokseen Nainitalissa. Rahul suostuu vastahakoisesti. Saatuaan hyväksynnän kouluun ja palattuaan Delhiin ennen pysyvää muuttoaan Nainitaliin, Rahul saa tietää D.K:n olevan hänen isänsä ja karkaa kotoa. Kun poliisi on saattanut hänet kotiin, Rahul tunnustaa Indulle tietävänsä isänsä henkilöllisyyden. Indu ei kestä katsoa Rahulin särkynyttä sydäntä ja pysäyttää tämän nousun Nainitalin junaan. Näin hän hyväksyy Rahulin perheeseen ja he lähtevät kaikki yhdessä kotiin. == Näyttelijät == == Soundtrack == == Palkinnot == Vuosi Palkinto Kategoria Ehdokas Tulos 1984 Filmfare Awards Paras elokuva (kriitikkopalkinto) Masoom Paras miespääosa Naseeruddin Shah Paras musiikki R. D. Burman Paras sanoitus Gulzar – ”Tujhse Naraaz Nahin” Paras naislaulaja Aarti Mukherjee – ”Do Naina Aur Ek Kahani” Paras elokuva Masoom Paras ohjaus Shekhar Kapur Paras naispääosa Shabana Azmi == Lähteet == == Aiheesta muualla == * * Luokka:Vuoden 1983 intialaiset elokuvat Luokka:Intialaiset draamaelokuvat Luokka:Hindinkieliset elokuvat Luokka:Shekhar Kapurin ohjaamat elokuvat
Villkärr

Villkärr on kylä Kemiönsaaren kunnassa. Kylä sijaitsee kunnan keskiosissa Kemiössä. Villkärr sijaitsee korkeiden kallioiden rajaamassa peltolaaksossa. Laakso jatkuu koilliseen naapurikylään Hultaan. Villkärrin asutus sijaitsee kylänmäellä laakson keskellä. Kyläalueen pohjoisosassa on suo Kujalamossen. Ensimmäinen maininta Villkärristä on vuodelta 1540. Kylässä on ollut kolme taloa, joista kaksi oli veromaksukykyisiä 1600-luvun lopulla. Isojako toimitettiin 1783 ja kylän alue jaettiin Nedergårdin ja Uppgårdin kesken. Molemmat talot jaettiin kahtia 1920-luvulla ja lisäksi torppariasutusta itsenäistyi. ==Lähteet== Luokka:Kemiön kylät
Kosmas Indikopleustes

Kosmas Indikopleustes () oli kreikkalainen kauppias, merimies, matkailija, maantieteilijä ja munkki 500-luvun Aleksandriasta, Egyptistä. Hän matkusti Välimerellä, Punaisellamerellä ja Persianlahdella sekä keräsi tietoja idässä sijaitsevista maista. Hänen ei tiedetä varmuudella käyneen Intiassa vaikka lisänimi Indikopleustes tarkoittaakin Intianpurjehtijaa. Hänet tunnetaan teoksesta Kristillinen topografia, jossa hän perusteli uskoaan litteään Maahan. Teoksen vaikutus teologiaan jäi vähäiseksi ja se sai ensimmäisen latinankielisen käännöksensä vuonna 1706. Kristillinen topografia jakaantuu kahteentoista osaan ja se on säilynyt kahtena käsikirjoituksena. Teoksen mukaan maailma muistuttaa muodoltaan ilmestysmajaa, ja sen maakerroksen muodostaman perustan ympärillä on merta. Merentakana puolestaan on seinämät, jotka kannattelevat taivaankantta. Kosmasin teos sisältää myös tietoja hänen matkoiltaan sekä kuvauksia Intian ja Sri Lankan kasveista ja eläimistä. Teos antaa myös historiallisesti tärkeää tietoa kristinuskon levinneisyydestä. Kosmas kirjoitti muitakin teoksia, mutta ainoastaan Kristillinen topografia ja muutamat psalmien ja evankeliumien kommentaarikatkelmat ovat säilyneet. == Lähteet == == Aiheesta muualla == Luokka:500-luvulla syntyneet Luokka:Bysanttilaiset henkilöt Luokka:Kristityt munkit
Haarapalmut

Haarapalmut (Hyphaene) on palmukasveihin kuuluva kasvisuku, jonka on kuvannut Joseph Gaertner. Siihen kuuluu kahdeksan lajia, joita kasvaa luonnonvaraisena trooppisella vyöhykkeellä Afrikassa ja Madagaskarissa, Arabian niemimaalla ja Intiassa. Haarapalmujen tyyppilaji on Itä-Afrikassa kasvava kenianhaarapalmu (Hyphaene coriacea). == Haarapalmulajeja == * tansanianhaarapalmu (Hyphaene compressa) * kenianhaarapalmu (Hyphaene coriacea) * keihäshaarapalmu (Hyphaene petersiana) * egyptinhaarapalmu (Hyphaene thebaica) == Lähteet == == Aiheesta muualla == * Finto: Kassu – Kasvien suomenkieliset nimet: Hyphaene * Suomen Lajitietokeskus: Haarapalmut – Hyphaene
Sädepalmut

Sädepalmut (Livistona) on palmukasveihin kuuluva kasvisuku, jonka on kuvannut Robert Brown. Siihen kuuluu 28 lajia, joita kasvaa luonnonvaraisena trooppisessa Koillis-Afrikassa, Etelä-Jemenissä, Kaakkois- ja Itä-Aasiassa ja Australiassa. Sädepalmujen tyyppilaji on Australian Pohjoisterritoriossa kasvava Livistona humilis. == Lajeja == * Etelänsädepalmu (Livistona australis) * Kiinansädepalmu (Livistona chinensis) == Lähteet == == Aiheesta muualla == * Finto: Kassu – Kasvien suomenkieliset nimet: Livistona * Laji.fi: Sädepalmut (Livistona) * iNaturalist: Livistona * ITIS: Livistona * UniProt: Taxonomy - Livistona * Flora of China: Livistona * Global Biodiversity Information Facility (GBIF): Livistona Luokka:Palmukasvit
Hamepalmut

Hamepalmut (Licuala) on palmukasveihin kuuluva kasvisuku, jonka on kuvannut Friedrich von Wurmb. Siihen kuuluu 174 lajia, joita kasvaa luonnonvaraisena Australaasiassa, Intiasta ja Kaakkois-Kiinasta Australiaan ja Tyynenmeren saarille. Hamepalmujen tyyppilaji on Indokiinassa, Indonesiassa ja Filippiineillä kasvava malaijinhamepalmu (Licuala spinosa). == Lajeja == * kurttuhamepalmu (Licuala grandis) * burmanhamepalmu (Licuala peltata) * malaijinhamepalmu (Licuala spinosa) == Lähteet == == Aiheesta muualla == * Finto: Kassu – Kasvien suomenkieliset nimet: Licuala * Suomen Lajitietokeskus: Hamepalmut – Licuala Luokka:Palmukasvit
Palmetot

Palmetot (Sabal) on palmukasveihin kuuluva kasvisuku, jonka on kuvannut Michel Adanson. Siihen kuuluu 16 lajia, joita kasvaa luonnonvaraisena Pohjois-, Keski- ja Etelä-Amerikassa Yhdysvaltojen eteläosista Kolumbiaan. Palmettojen tyyppilaji on Kaakkois-Yhdysvalloissa ja Pohjois-Meksikossa kasvava pikkupalmetto (Sabal minor, homotyyppinen synonyymi Sabal adansonii). == Lajeja == * pikkupalmetto (Sabal minor) * isopalmetto (Sabal palmetto) == Lähteet == == Aiheesta muualla == * Finto: Kassu – Kasvien suomenkieliset nimet: Sabal * Suomen Lajitietokeskus: Palmetot – Sabal Luokka:Palmukasvit
Keranjit

Keranjit (Dialium) on trooppinen hernekasvisuku, johon kuuluu 37 lajia. Ne ovat puita, harvoin suuria pensaita. Keranjeja esiintyy Afrikassa ja Madagaskarissa, Keski- ja Etelä-Amerikassa, Intiassa, Indokiinassa ja Indonesiassa. Suomeksi tunnettuja lajeja ovat mustakeranji (Dialium guineense) ja sumatrankeranji (Dialium platysepalum).Finto: Kassu – Kasvien suomenkieliset nimet: Dialium == Lähteet == Luokka:Hernekasvit
Rohtobalsamit

Rohtobalsamit (Myroxylon) on hernekasvisuku, johon kuuluu kaksi lajia: tolubalsami eli rohtobalsami (Myroxylon balsamum) ja Myroxylon peruiferum. Ne ovat puita, joita kasvaa alkuperäisenä Keski- ja Etelä-Amerikassa, Meksikosta Argentiinaan. Tolubalsamia myös viljellään lääke- ja koristekasvina. == Lähteet == == Aiheesta muualla == * Finto: Kassu – Kasvien suomenkieliset nimet: Myroxylon Luokka:Hernekasvit
Mulendat

Mulendat (Cryptosepalum) on afrikkalainen hernekasvisuku, johon kuuluu 12 lajia. Ne ovat puita, pensaita tai varpuja, jotka kasvavat trooppisista metsistä kausikuiviin metsiin ja pensaikoihin. Mulendoja esiintyy Afrikan keskiosissa, Sierra Leonesta Mosambikiin. Suomeksi nimettyjä mulendoja ovat myrkkymulenda (Cryptosepalum maraviense) ja metsämulenda (Cryptosepalum pseudotaxus). == Lähteet == == Aiheesta muualla == * Finto: Kassu – Kasvien suomenkieliset nimet: Cryptosepalum Luokka:Hernekasvit
Mattorusojuuri

Mattorusojuuri (Aegonychon purpurocaeruleum) on lemmikkikasvilaji, joka kuuluu Aegonychon-sukuun, aiemmin se on luokiteltu helmirusojuuriin (Lithospermum) tai suvirusojuuriin (Buglossoides).Valdés, B. (2011): Boraginaceae. – In: Euro+Med Plantbase – the information resource for Euro-Mediterranean plant diversity. (Aegonychon purpurocaeruleum (L.) Holub) Viitattu 26.1.2021. Se on monivuotinen juurakollinen ruoho, joka kasvaa 15–60 senttimetriä korkeaksi. Kukinnossa on kaksi tai kolme kukkaa yhdessä, kukan teriö on 14–19 millimetriä pitkä, aluksi punavioletti ja muuttuu kirkkaan siniseksi. Hedelmänä on munanmuotoinen 3–5 mm kokoinen pähkylä.botany.cz Lithospermum purpurocaeruleum Viitattu 26.1.2021. Mattorusojuuri esiintyy luonnonvaraisena Keski- ja Etelä- Euroopassa, Turkissa ja muualla Lähi-idässä. Sitä viljellään myös perennana. == Lähteet == Luokka:Lemmikkikasvit
Rohtorusojuuri

Rohtorusojuuri (Lithospermum officinale) on monivuotinen lemmikkikasvi. Se kasvaa 30–80 senttimetriä korkeaksi. Kasvilla on paksu vaaleanruskea juuri. Varsi haaroo yläosasta. Lehdet ovat kapeanpuikeat, varressa kierteisesti. Kukinnot ovat viuhkoja, joissa on pieniä kellanvalkoisia kukkia, joiden teriö on viisilukuinen, suppilomainen. Hedelmänä on neliosainen lohkohedelmä, jonka hedelmykset ovat valkoiset, kiiltävät, posliinimaiset ja hyvin kovat. Rohtorusojuuri on tyyppilaji helmirusojuurten (rusojuurten) Lithospermum- suvussa, jonka tieteellinen nimi viittaa kivimäisiin siemeniin. Rohtorusojuuri esiintyy alkuperäisenä lähes koko Euroopassa, mukaan lukien Skandinaviassa. Suomessa laji ei ole alkuperäinen vaan harvalukuinen uustulokas, joka kasvaa tai on kasvanut Uudellamaalla ja Kainuussa.Valdés, B. (2011): Boraginaceae. – In: Euro+Med Plantbase – the information resource for Euro-Mediterranean plant diversity. (Lithospermum officinale L.) Viitattu 26.1.2021.Suomen Lajitietokeskus: Rohtorusojuuri – Lithospermum officinale Viitattu 26.1.2021. == Lähteet == Luokka:Lemmikkikasvit
Viitalemmikki

Viitalemmikki eli pohjanluhtalemmikki (Myosotis nemorosa) on luhtalemmikkiä muistuttava lemmikkikasvi. Se on kaksivuotinen ruoho, joka kasvaa 15–50 senttimetriä korkeaksi. Luhtalemmikkiin verrattuna se on rönsytön ja viitalemmikin alimpien lehtien alapinnan karvat ovat lehden tyveä kohti suuntautuvia. Kukan teriö on ratasmainen, 4–6 millimetriä leveä, hieman pienempi kuin luhtalemmikillä, väriltään vaaleansininen.Suomen Lajitietokeskus: Viitalemmikki – Myosotis nemorosa Viitattu 26.1.2021. Viitalemmikki esiintyy Euroopassa: keski- ja eteläosissa, Venäjällä ja Pohjoismaissa. Suomessa ja muissa Pohjoismaissa laji on harvinainen.Valdés, B. (2011): Boraginaceae. – In: Euro+Med Plantbase – the information resource for Euro-Mediterranean plant diversity. (Myosotis nemorosa Besser) Viitattu 26.1.2021. Suomessa viitalemmikki kasvaa enimmäkseen Itä-Lapissa, Sallan, Savukosken ja Pelkosenniemen seudulla. Se on uhanalaisuusluokituksessa silmälläpidettävä.Kasviatlas 2018: Viitalemmikki (Myosotis nemorosa) Suomessa. == Lähteet == Luokka:Lemmikit
Tapiolan terveysasema

Tapiolan terveysasema on Espoon Tapiolassa sijaitseva Länsi-Uudenmaan hyvinvointialueen terveysasema. Terveyskeskus sijaitsee Tapiolan ydinkeskustan länsipuolella osoitteessa Ahertajantie 2. Arkkitehtitoimisto Brunow & Maunulan suunnittelema terveysasema rakennettiin osittain vanhan Konsulttitalon tiloihin, ja se avattiin 3. lokakuuta 2005. Valmistuessaan se korvasi vanhan Tapiolan terveysaseman, joka sijaitsi Tapiolan ydinkeskustassa kauppakeskus Heikintorin laidalla. == Lähteet == == Aiheesta muualla == *Tapiolan terveysasema Luokka:Espoon terveysasemat, terveyskeskukset ja terveyskeskuspäivystykset Luokka:Tapiola
Punakirkiruoho

Punakirkiruoho (Gymnadenia conopsea) on kämmekkäkasvilaji, jota esiintyy laajalla alueella Euraasiassa. Laji voidaan jakaa moniin alalajeihin ja muunnoksiin, mutta useimpien lajitietokantojen mukaan sen lajinsisäisiä taksoneita ei erotella itse lajista. Suomessa, missä alalajit ja muunnokset erotetaan, kasvavat seuraavat punakirkiruohot:Suomen Lajitietokeskus: Punakirkiruoho – Gymnadenia conopsea Viitattu 26.1.2021. * ahokirkiruoho (G. conopsea subsp. conopsea) ** rusokirkiruoho (G. conopsea subsp. conopsea var. conopsea) ** valkokirkiruoho (G. conopsea subsp. conopsea var. scitula) * lettokirkiruoho (G. conopsea subsp. alpina) == Ulkonäkö == Punakirkiruoho on 15–50 senttimetriä korkeaksi kasvava juurimukulallinen ruoho. Sen kukinto on tiheä tähkä, joka koostuu 15–50 kukasta. Kukat ovat tuoksuvat, yksivärisen vaaleanpunaiset tai joskus valkoiset. Kukan huuli on kannuksellinen, alaspäinen, leveä ja matalaan kolmiliuskainen tai lähes ehyt. Kannus on pitkä, kapea, kaareva ja terävä. Hedelmänä on kota, joka sisältää pölymäisen pieniä siemeniä. == Elinympäristö == Punakirkiruoho kasvaa muun muassa niityillä ja ravinteisilla soilla. Se on kalkinsuosija. == Lähteet == Luokka:Kirkiruohot
Nummi-Seura

Nummi-Seura ry on vuonna 1979 perustettu kotiseutuyhdistys, jonka kotipaikkana on Nummi. Seura ylläpitää Nummen seurataloa sekä Nummen kotiseutumuseota. Nummi-Seuralla on noin 200 jäsentä. Nummi-Seura on saanut käyttöoikeuden entiseen Nummi-Pusulan kunnanvaakunaan. Nummi-Seuran toimintaan kuuluu museotoiminnan lisäksi keskeisesti Nummen seuratalolla järjestettävät kotiseutuaiheiset tapahtumat, eri kotiseuturetket, kotiseutuaiheisten kirjojen julkaisu ja valokuva-arkiston hoito. Lisäksi seura vuokraa seurataloa juhlatilaksi. == Julkaisut == Nummi-Seura on julkaissut kotiseutuaiheisia kirjoja, joiden tuotot ovat käytetty seuran hyväksi esimerkiksi seuratalon ylläpitoon. Nummi-Seuran julkaisemia kirjoja Nimi Tekijät(t) Vuosi Sivumäärä ISBN Kummost silloon oikein mahroi olla Olli Hiidensalo 2000 144 ISBN 952-91-2664-6 Nummen Seuratalon Vaiheilla Olli Hiidensalo, Pekka Keinänen 2005 173 ISBN 952-91-9024-7 Tämmöttis mei se muistetaa Pekka Keinänen, Esa Saario 2007 159 ISBN 978-952-92-2210-0 Nummilaist kiälentampaamist Esa Saario 2013 115 ISBN 978-952-93-1520-8 Sana on jalkava -se menee pian ja pitkält Esa Saario 2016 134 ISBN 978-952-93-7056-6 == Kunniajäsenet == Seuran jäsen, joka on erityisesti ansioitunut seuran hyväksi tehdyssä työssä voidaan nimetä Nummi-Seuran kunniajäseneksi. Kunniajäsenelle luovutetaan Nummen vaakuna -litografiataulu. === Kunniajäseniä === * Pekka Keinänen * Esa Saario, näyttelijä == Lähteet == Luokka:Kotiseutuyhdistykset Luokka:Nummi (Lohja) Luokka:Lohjan kulttuuri
Siuntion sankarihautausmaa

Siuntion sankarihautausmaa () on sotilashautausmaa Siuntiossa Uudellamaalla. Hautausmaalle on haudattu Suomen itsenäisyyden ajan sodissa kaatuneita Siuntiolaisia ja se sijaitsee Siuntion hautausmaalla alueella VIII. Alue vihittiin käyttöön kaatuneitten muistopäivänä 15. toukokuuta 1949. Sankarihautausmaalla on yhteensä haudattuna 81 sankarivainajaa. Hautausmaasta huolehtii Siuntion seurakuntayhtymä. == Hautamuistomerkki == Siuntion sankarihautausmaan hautamuistomerkin on valmistanut Toni ja Uno Luoma Lohjan kivenhakkaamosta arkkitehti A. W. Ranckenin suunnitelmien mukaisesti. Muistomerkki koostuu suuresta rististä, jonka vasemmalla ja oikealla puolella on kivipaasi. Vasemmanpuoleisessa kivipaadessa lukee För Fosterlandet ja oikeanpuoleisessa Isänmaan Puolesta. == Lähteet == Luokka:Siuntion rakennukset ja rakennelmat Luokka:Suomen hautausmaat Luokka:Sotahistoria Luokka:1949
Mozartin veljekset

Mozartin veljekset () on ruotsalainen komediaelokuva vuodelta 1986. Elokuvan on ohjannut Suzanne Osten. Osten sai palkinnon parhaasta ohjauksesta vuoden 1987 Guldbagge-gaalassa. Olof Palme näki elokuvan Tukholman Grand- elokuvateatterissa murhayönään. KAVI on luokitellut elokuvan sallituksi yli 7-vuotiaille.https://luokittelu.kavi.fi/public.html#haku/br%C3%B6derna%20mozart/a/542bb4fb25b88ee7ebb64650 == Näyttelijät == Lähde:https://elonet.finna.fi/Record/kavi.elonet_elokuva_103959 == Lähteet == Luokka:Vuoden 1986 ruotsalaiset elokuvat Luokka:Ruotsalaiset komediaelokuvat
Charles (täsmennyssivu)

Charles voi tarkoittaa ainakin seuraavia: ==Henkilönnimet== * Charles, miehen etunimi * Charles, hallitsijanimenä: ** Charles III (s. 1948), Yhdistyneen kuningaskunnan kuningas * Charles, sukunimenä: **Bob Charles (s. 1936), uusiseelantilainen golfaaja **Craig Charles (s. 1964), englantilainen näyttelijä **Daedra Charles (1968–2018), yhdysvaltalainen koripalloilija ja olympiamitalisti **Edmonde Charles-Roux (1920–2016), ranskalainen kirjailija ja toimittaja **Eugenia Charles (1919–2005), Dominican pääministeri v. 1980–1995 **Ezzard Charles (1921–1975), yhdysvaltalainen nyrkkeilijä **Gaius Charles (s. 1983), yhdysvaltalainen näyttelijä **Jacques Charles (1746–1823), ranskalainen keksijä, tiedemies ja kuumailmapallolentäjä **Jamaal Charles (s. 1986), yhdysvaltalainen amerikkalaisen jalkapallon pelaaja **James Charles (s. 1999), yhdysvaltalainen meikkitaiteilija ja YouTube-videoiden tekijä **John Charles (1931–2004), walesilainen jalkapalloilija **Josh Charles (s. 1971), yhdysvaltalainen näyttelijä **Larry Charles (s. 1956), yhdysvaltalainen elokuvaohjaaja ja käsikirjoittaja **Max Charles (s. 2003), yhdysvaltalainen näyttelijä **Niamh Charles (s. 1999), englantilainen jalkapalloilija **Pierre Charles (1954–2004), Dominican pääministeri v. 2000–2004 **Ray Charles (1918–2015), yhdysvaltalainen laulaja-lauluntekijä **Ray Charles (1930–2004), yhdysvaltalainen laulaja ja pianisti **RuPaul Andre Charles (s. 1960), RuPaul, yhdysvaltalainen drag-artisti ja laulaja-lauluntekijä **Sydney Anicetus Charles (1926–2018), grenadalainen piispa **Tina Charles (s. 1988), yhdysvaltalainen koripalloilija ja olympiavoittaja * Charles, taiteilijanimenä: **Anita Charles, oik. Ida Pollock (1908–2013), englantilainen kirjailija ==Paikannimet== *Charles River, Charlesjoki, joki Massachusettsin osavaltiossa Yhdysvalloissa *Charles City, kaupunki Iowan osavaltiossa Yhdysvalloissa *Lake Charles, kaupunki Louisianan osavaltiossa Yhdysvalloissa *Charlesin piirikunta, piirikunta Marylandin osavaltiossa Yhdysvalloissa ==Muita merkityksiä== *HMS Charles (1668), sotalaiva ==Katso myös== * St. Charles
Aéropostale

Aéropostale on yhdysvaltalainen nuorisolle suunnattu vaatemerkki ja vähittäismyymäläketju, jonka liikkeitä on kauppakeskuksissa ympäri Pohjois- Amerikan. Yhtiö oli listattu New Yorkin pörssiin (tickeri ARO) vuoteen 2016, mutta on nykyisin yksityinen osakeyhtiö. Aéropostalen lisenssinhaltijat operoivat Aéropostale ja P.S. from Aéropostale myymälöitä kansainvälisesti Lähi-idässä, Aasiassa, Euroopassa ja latinalaisessa Amerikassa. Tammikuussa 2021 sillä oli omia myymälöitä Yhdysvalloissa ja Puerto Ricossa ja 350 lisenssinhaltijoiden operoimaa myymälää maailmanlaajuisesti. Nimi Aéropostale on viittaus 1920-luvun Compagnie Generale Aéropostale -lentopostiyhtiöön. ==Vuoden 2016 konkurssi == Aéropostale poistettiin NYSE:n pörssilistalta 22. huhtikuuta 2016, sen kärsittyä tappioista 13 peräkkäisen vuosineljänneksen ajan. Tämän jälkeen sillä käytiin kauppaa jonkun aikaa symbolilla AROP OTC- markkinalla. Aéropostale haki itsensä Chapter 11 -konkurssiin 4. toukokuuta 2016. Sen omaisuuden arvo tällöin oli $354 miljoonaa. Yritys sulki 113 sen 739 yhdysvaltalaisesta myymälästä ja kaikki 41 (niiden 20 lisäksi jotka oli jo suljettu ennen konkurssiin hakemista) Kanadassa. Etenkin kanadalaisista myymälöistä suurin osa oli tuottamattomia. Yritys poistui konkurssista syyskuussa 2016, saatuaan 243 miljoonan dollarin ostotarjouksen konsortiolta johon kuuluivat lisensiointiyritys Authentic Brands Group, kauppakeskusten omistajat Simon Property Group ja General Growth Properties, sekä pääomasijoittajat Gordon Brothers ja Hilco Merchant Resources. Tammikuussa 2017 Aéropostale oli avannut uudelleen yli 500 myymälää. Aéropostale palasi Kanadaan 2019 verkkomyynnin ja Bluenotes-kaupoissa olevien myymälöiden voimin. == Lähteet == == Aiheesta muualla == Luokka:Entiset yhdysvaltalaiset pörssiyhtiöt Luokka:Yhdysvaltalaiset kauppaketjut Luokka:Vaatemerkit Luokka:Vaateliikkeet Luokka:Vähittäiskaupat
Imperial Crown of India

Imperial Crown of India (Intian keisarillinen kruunu) on Yhdistyneen kuningaskunnan kruununjalokiviin kuuluva kruunu. Se tehtiin kuningas Yrjö V:lle hänen Intian-matkaansa varten 1911, eikä sitä ole käytetty sen jälkeen. ==Tausta== Yhdistyneen kuningaskunnan perustuslaki kieltää kruununjalokivien viemisen pois maasta; kielto on peräisin ajoilta, jolloin monarkit rahapulassaan panttasivat kruununkalleuksia ulkomaisille tahoille. Historiallisten kruununkalleuksien kuljettaminen Intiaan asti nähtiin myös riskialttiina. Tästä syystä päätettiin valmistaa uusi kruunu Yrjö V:n ja kuningatar Maryn Intian-matkaa varten, jolloin heidät julistettiin Intian keisariksi ja keisarinnaksi paikallisten hallitsijoiden ja arvohenkilöiden edessä. Kruunun valmistivat tuolloiset kuninkaalliset kultasepät, Garrard & Co. Se maksoi £60 000, ja Intian hallinnosta vastannut ministeriö, India Office, vastasi kustannuksesta. ==Kuvaus== Kruunu painaa 920 g (2,03 naulaa) ja siihen on istutettu 6170 timanttia, 9 smaragdia, 4 rubiinia ja 4 safiiria. Kruunun edessä on erityisen hieno, 32 karaatin (6,4 g) smaragdi. Yrjö V kirjoitti päiväkirjaansa kruunun olleen painava ja epämukava kannettava. Muiden brittiläisten kruunujen tapaan Imperial Crown of Indiassa on vuorotellen neljä yrjönristiä ja neljä heraldista liljaa. Niistä poiketen huipun valtakunnanomenaa kannattaa kahdeksan kärjistään ylöspäin taipuvaa puolikaarta tavallisten neljän sijaan. ==Käyttö== Yrjöä ja Marya ei kruunattu keisariksi ja keisarinnaksi durbar-seremoniassa; tuolloinen Canterburyn arkkipiispa, Randall Davidson, ei pitänyt sopivana järjestää kristillistä seremoniaa maassa, jonka asukkaat olivat enimmäkseen hinduja tai muslimeja. Niinpä kuningas saapui paikalle kruunu päässään, ja tilaisuus esitettiin kuusi kuukautta aiemmin pidettyjen kruunajaisten vahvistamisena. Kruunua ei ole käytetty sen jälkeen, kun Yrjö V palasi Intiasta. Intian itsenäistyttyä kuningas Yrjö VI ja pääministeri Clement Attlee päättivät, että niin kauan kuin Intia ja Pakistan pysyvät Kansainyhteisön jäseninä, kruunu on osa Yhdistyneen kuningaskunnan kruununkalleuksia. Kumpikaan maa ei ole eronnut Kansainyhteisöstä, joten kruunua säilytetään muiden kruununkalleuksien kanssa Lontoon Towerin Jewel Housessa, missä se on yleisön nähtävillä. ==Lähteet== Luokka:Kruunut
Isepamisiini

Isepamisiini (C22H43N5O12) on aminoglykosideihin kuuluva orgaaninen yhdiste. Yhdistettä käytetään lääketieteessä antibioottina. Isepamiini kuuluu WHO:n erityisen tärkeiden antibioottien luetteloon. ==Ominaisuudet ja käyttö== Isepamisiinin antibioottiset ominaisuudet perustuvat muiden aminoglykosidien tavoin bakteerien proteiinisynteesin estoon, koska se sitoutuu bakteerien ribosomin 30S-alayksikköön estäen sen toiminnan. Lääkeaine tehoaa erityisesti moniin gramnegatiivisiin bakteereihin, kuten enterobakteereihin ja grampositiivisista bakteereista stafylokokkeihin mukaan lukien eräät MRSA- kannat. Isepamisiini annostellaan ruiskeena suoneen. Isepamisiinia käytetään vakavien gramnegatiivisten bakteerien aiheuttamien infektioiden kuten verenmyrkytyksen, hengitystieinfektioiden, muutoin vaikeasti hoidettavien virtsatulehduksien sekä ihotulehduksien hoitoon.Donald McGregor: Aminoglycosides, Kirk-Othmer Encyclopedia of Chemical Technology, John Wiley & Sons, New York, 2000. ==Haittavaikutukset== Isepamisiinin haittavaikutukset ovat samankaltaisia amikasiinin ja muiden samankaltaisten aminoglykosidiantibioottien kanssa haittavaikutusten kanssa. Se voi aiheuttaa kuulohermon vaurioita ja olla myrkyllistä munuaisille. Haittavaikutukset saattavat kuitenkin olla muita aminoglykosideja harvinaisempia. ==Valmistus== Isepamisiini on gentamisiini B:n puolisynteettinen johdannainen. Yhdistettä valmistetaan gentamisiini B:n ja N-[(S)-bentsyylioksikarbonyyliamino-2-hydrokksipropionyyli]meripihkaimidin välisellä reaktiolla. Muodostuvan tuotteen vedytys palladiumin toimiessa katalyyttinä. ==Lähteet== Luokka:Aminoglykosidit
Senon

Senon on kunta Koillis-Ranskassa Meusen departementissa Grand Estin alueella. Kunnassa asui 336 asukasta vuonna 2017 ja sen pinta-ala on 19,89 neliökilometriä. == Maantiede == Senon sijaitsee Ranskan koillisosassa Meusen departementissa. Sen lähikunnat ovat Amel-sur-l’Étang, Gouraincourt, Éton, Loison, Vaudoncourt, Domremy-la-Canne, Dommary-Baroncourt ja Foameix-Ornel. Senonin ja Amel-sur-l’Étangin kunnat sisältävät Amelin lammen ja sen luonnonsuojelualueen. == Väestö == Senonissa asui 336 asukasta vuonna 2017. Kunnan väkiluku on kasvanut 35 asukkaalla vuodesta 2007, jolloin siellä asui 301 asukasta. Vuonna 2012 kunnan väkiluku oli 313, eli siellä asui 23 asukasta vähemmän kuin vuoden 2017 väestönlaskennassa. Vuonna 2007 Senonin asukkaista 51 prosenttia oli naispuolisia ja 49 prosenttia miespuolisia. Kunnan asukkaista 0–14-vuotiaat muodostivat noin 28 prosenttia, 15–29-vuotiaat noin 19 prosenttia, 30–44-vuotiaat noin 22 prosenttia, 45–59-vuotiaat noin 14 prosenttia, 60–74-vuotiaat noin yhdeksän prosenttia ja yli 75-vuotiaat noin kahdeksan prosenttia. Kunnassa oli 131 asuntoa vuonna 2007. Jokaista asuntoa kohden oli keskimäärin 2,3 asukasta. == Kuvia == Tiedosto:Senon (Meuse) city limit sign.JPG|Kunnanrajakyltti. Tiedosto:Senon (Meuse) église (01).JPG|Senonin kirkko. Tiedosto:Senon (Meuse) paysage.JPG|Peltomaisemaa. Tiedosto:Senon (Meuse) stèle des fusillés.JPG|Paikka, jossa natsit telottivat 28.8.1944 laatassa mainitut vastarintamiehet. Tiedosto:Senon (Meuse) monument aux morts (02).JPG|Siviiliuhrien muistomerkki. == Lähteet == == Aiheesta muualla == Luokka:Meusen kunnat
Miki Nonaka

Miki Nonaka (jap. 野中美希; s. 7. lokakuuta 1999 Shizuoka) on japanilainen poplaulaja ja Morning Musumen 12. sukupolven jäsen. Nonaka asui Yhdysvalloissa vuosina 2001–2010. Hänet tunnetaankin Morning Musumen ensimmäisenä jäsenenä, joka puhuu sujuvaa englantia. == Lähteet == Luokka:Japanilaiset laulajat Luokka:Vuonna 1999 syntyneet Luokka:Elävät henkilöt Luokka:Morning Musume
Peppi Seppälä

Peppi Seppälä (s. 23. maaliskuuta 1993) on entinen Vihreiden nuorten puheenjohtaja (2021-2022), Espoolainen kaupunginvaltuutettu, Länsi-Uudenmaan aluevaltuutettu ja suomalainen vihreitä edustava poliitikko. Kuntavaaleissa 2021 Seppälä sai 495 ääntä ja tuli valituksi kaupunginvaltuustoon. Seppälä toimii vihreiden edustajana Espoon kaupunginhallituksessa sekä konsernijaoston varapuheenjohtajana. Hän oli ehdolla Espoon kunnanvaltuustoon myös 2017 muttei tullut silloin valituksi. Aluevaaleissa 2022 Seppälä sai 830 ääntä ja tuli valituksi hyvinvointialuevaltuutetuksi. == Tausta == Peppi Seppälä on kasvanut maatilalla Korpilahdella ja työskennellyt mm. mehiläistarhaajana, paperitehtaalla sekä vaarallisen jätteen vastaanotossa. Seppälä on valmistunut ylioppilaaksi Jyväskylän normaalikoulun lukiosta 2012. Hän opiskelee energiatekniikkaa Aalto-yliopistossa. == Politiikka == === Opiskelijapolitiikka === Seppälä on toiminut Aalto-yliopiston ylioppilaskunnan edustajistossa vuodesta 2015 edustaen Vihreämpää Aaltoa. Tämän lisäksi Seppälä on toiminut Teekkarijaostossa IE-tirehtöörinä sekä Kampusjaoston puheenjohtajana. === Vihreät nuoret === Seppälä on toiminut Vihreissä nuorissa vuodesta 2015 lähtien. Hän on toiminut mm. ympäristötyöryhmän puheenjohtajana sekä tasa-arvoinen ja syrjimätön asepalvelus -työryhmän toisena puheenjohtajana. Lisäksi Seppälä toimi Vihreiden nuorten liittohallituksessa vuosina 2019 ja 2020. === Puoluepolitiikka === Seppälä on vihreiden puoluevaltuuskunnan jäsen ja hän on toiminut Espoon Vihreiden sekä Uudenmaan Vihreiden hallituksissa. Seppälä oli vihreiden reilu muutos -työryhmässä, jossa valmisteltiin puoluevaltuuskunnan hyväksyttäväksi Reilu muutos -ohjelma. == Poliittisia näkemyksiä == Seppälä kannattaa ydinvoiman käyttöä osana suomalaista energiapalettia ja hän on puhunut myös EU tasolla ydinvoiman puolesta Seppälä on kritisoinut teekkarikulttuurissa esiintyvää häirintää, naisiin kohdistuvaa syrjintää sekä kutsukerhotoimintaa. == Lähteet == Luokka:Vihreiden nuorten puheenjohtajat Luokka:Vuonna 1993 syntyneet Luokka:Elävät henkilöt Luokka:Länsi-Uudenmaan aluevaltuutetut Luokka:Vihreän liiton poliitikot Luokka:Nykyiset Espoon kaupunginvaltuutetut
Maria Makino

Maria Makino (jap. 牧野真莉愛; s. 2. helmikuuta 2001 Nishio, Aichi) on japanilainen poplaulaja ja Morning Musumen 12. sukupolven jäsen. == Lähteet == Luokka:Japanilaiset laulajat Luokka:Vuonna 2001 syntyneet Luokka:Elävät henkilöt Luokka:Morning Musume
Akane Haga

Akane Haga on (jap. 羽賀朱音; s. 7. maaliskuuta 2002 Nagano, Nagano) on japanilainen poplaulaja ja Morning Musumen 12. sukupolven jäsen. == Lähteet == Luokka:Japanilaiset laulajat Luokka:Vuonna 2002 syntyneet Luokka:Elävät henkilöt Luokka:Morning Musume
Deborah Birx

Deborah Leah Birx (s. 4. huhtikuuta 1956 Carlisle, Pennsylvania) on yhdysvaltalainen immunologi ja diplomaatti. Hän toimi Yhdysvaltain globaalina AIDS-koordinaattorina vuosina 2014–2021 Barack Obaman ja Donald Trumpin hallinnoissa. Lisäksi hän toimi Yhdysvaltain globaalin terveysdiplomatian erityisedustajana vuosina 2015–2021. Hän kuului koronaviruspandemian yhteydessä perustettuun Valkoisen talon koronavirustyöryhmään. Birx on erikoistunut HIV-immunologiaan, rokotetutkimukseen ja maailmanlaajuiseen terveyteen. Hän vastasi Yhdysvaltain hallinnon PEPFAR-ohjelmasta 65 maassa. == Lähteet == == Aiheesta muualla == Luokka:Yhdysvaltalaiset lääkärit Luokka:Immunologit Luokka:Yhdysvaltalaiset diplomaatit Luokka:AIDS Luokka:Vuonna 1956 syntyneet Luokka:Elävät henkilöt
Haruna Ogata

Haruna Ogata (jap. 尾形春水; s. 15. helmikuuta 1999 Osaka) on japanilainen poplaulaja. Ogata kuului Morning Musumen 12. sukupolveen. Hän valmistui eli jätti yhtyeen vuonna 2018. Ogata avasi YouTube-kanavansa elokuussa 2019. == Lähteet == Luokka:Japanilaiset laulajat Luokka:Vuonna 1999 syntyneet Luokka:Elävät henkilöt Luokka:Morning Musume
Atjekjoki

Atjekjoki (joskus myös Atjejoki, ) on Ruotsissa Norrbottenin läänissä Jällivaarassa Rånejoen vesistössä virtaava 13 kilometriä pitkä Rånejoen sivujoki. == Joen kulku == Joki saa alkunsa Atjekjauresta ja se laskee Rånejokeen 8 kilometrin päässä. Sen virtaamissuunta on pääosin kaakkoinen. Se virtaa puolet matkastaan järvialueella, josta se poistuu alitettuaan Nattavaarasta tulevan metsäautotien. Alkuosuus putoaa yli 30 metriä neljän kilometrin matkalla ja sitten se putoaa 20 metriä viimeisellä neljällä kilometrillä. Koko joen kaltevuus on lähes 7 metriä kilometrillä. == Valuma- alue == Atjekjoki kuuluu Rånejoen vesistöön (päävesistötunnus 7) ja on Rånejoen sivujoki. Sen valuma-alueen pinta-ala on noin 41 neliökilometriä (km²), joka on noin 1,0 % koko Rånejoen vesistön 4 207 km² pinta-alasta. Joki yhtyy Rånejokeen 6,5 kilometriä Nattavaarasta länsi-luoteeseen päin Syväsuannon kohdalle. Rånejoki laskee yli 120 kilometrin päässä Perämereen Råneån taajamassa Luulajassa. === Valuma-alueen piirteitä === Valuma-alueen maaperän yleisimmät maalajit ovat moreeni (39,1 %), turve (49,6 %), kalliomaa (1,3 %) ja jäätikköjokijäänteet (4,0 %). Alueen maankäyttöä esittävät maiden käyttöluokitukset, joiden mukaan alueella on metsämaita (52,8 %), soita ja kosteikkoja (40,7 %) ja joutomaita (0,5 %). Näiden lisäksi on 6,0 % vesistöjä. Joki virtaa varsin soistuneella seudulla, jossa sen valuma-alueella esiintyy runsaasti lampia ja järviä. Alueen järvet muodostavat tiheän esiintymän, joka erottuu kartoissa muusta ympäristöstä selvästi. Valuma-alueen pääuoma muodostuu ala- ja keskijuoksulla Atjekjoesta, sitten Atjekjauresta, yläjuoksulla Vaarasenjoesta ja pienten järvien muodostamasta vesistöketjusta. === Sivu-uomia ja järviä === Alajuoksulla alin sivuoja yhtyy siihen kaksi kilometriä joensuusta. Se on Kivioja, jonka lähde on Ratnivuoman suoalue. Kilometrin verran yläjuoksulle päin yhtyy jokeen etelästä tuleva lyhyt puro. Puron valuma-alueeseen kuulu kaksi järveä Saarijärvi ja Rapakkojärvi. Saman tapainen sivupuro löytyy 1,7 kilometrin päässä Atjekrovan itäpuolelta. Se virtaa monien lampien ja järven kautta. Atjekjauren lounaispuolella kohoava Atkekvaara ja luoteispuolinen Pikkuvaara ovat valuma-alueen vedenjakajia. Atjekjaureen tulevat ojat alkavat luoteen suunnassa Vaarasenjänkän takana. Siellä virtaa Vaarasenjoki, johon yhtyvät monen järven laskupurot. Tällaisia järviä ovat Vaarasenjärvi, Salmijärvi ja Långsjön. Muita nimellä esiintyviä mutta laskujoettomia karttajärviä ovat vielä Saarijärvi, Kortetjärvi, Kirkasjärvi, Ahvenjärvi, Iso Haukijärvi ja Pieni Haukijärvi. Erikoisin järvi on Tavijärvi, jossa sijaitsee entinen kesäkalmisto . Myös Atjekjauren saaressa sijaitsee kesäkalmisto . == Lähteet == Luokka:Rånejoen vesistö Luokka:Jällivaaran joet
Pär Sundberg

Pär Tomas Carl Sundberg (s. 22. lokakuuta 1957 Skarpnäck, Tukholma) on entinen ruotsalainen lapsinäyttelijä. Hän esitti Tommia Peppi Pitkätossu -elokuvissa ja -televisiosarjassa. == Filmografia == * 1969 – Peppi Pitkätossu * 1970 – Peppi Pitkätossu seitsemällä merellä * 1970 – Peppi Pitkätossu karkuteillä * 1973 – Tässä on Peppi Pitkätossu Luokka:Ruotsalaiset näyttelijät Luokka:Lapsinäyttelijät Luokka:Vuonna 1957 syntyneet Luokka:Elävät henkilöt
Antero Laine (ralliautoilija)

Antero Laine (s. 13. joulukuuta 1949) on suomalainen ralliautoilija. Laine osallistui urallaan 22 MM-ralliin, joista parhaana suorituksena viides sija Jyväskylän suurajoissa 1982. Rallin EM-sarjassa Laine kilpaili 39 kertaa, pääasiassa Hanki- ja Tunturirallissa. EM-tasolla Laine voitti viidesti ja oli yhdeksän kertaa kolmen parhaan joukossa. Viimeisen EM-kisansa Laine ajoi vuoden 1994 Tunturirallissa. SM-ralliuransa Laine aloitti vuonna 1974 ja lopetti sen vuoteen 1994. Vuosina 2009 ja 2010 Laine kilpaili kerran kaudessa Rallin F-Cupissa ja vuodesta 2015 alkaen hän on kilpaillut Audi Quattrolla Historic Rally Trophyn kisoissa parhaana saavutuksenaan yleiskilpailun kolmas sija Lahden Historic EM-rallissa 2018. SM-tasolta Laineella on kaksi mestaruutta B-ryhmän Audi Quattrolla vuosilta 1984 ja 1985.https://www.ewrc- results.com/profile/8112-antero-laine/ == Lähteet == Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1949 syntyneet Luokka:Elävät henkilöt
Öllegård Wellton

Ingeborg Viola Öllegård Wellton-Hell (o.s. Wellton, 18. huhtikuuta 1932 Tukholma – 26. kesäkuuta 1991 Tukholma) oli ruotsalainen näyttelijä. Hän oli naimisissa näyttelijä Erik Hellin kanssa vuodesta 1960 tämän kuolemaan vuonna 1973. Hän opiskeli Dramatenin oppilaskoulussa vuosina 1950–1953 ja oli kiinnitettynä Kuninkaalliseen draamateatteriin vuoteen 1956 saakka. Vuoden 1956 jälkeen hän oli kiinnitettynä moniin teattereihin. Hänen tunnetaan hyvin Tommin ja Annikan äidin roolista Peppi Pitkätossu -elokuvissa ja -televisiosarjassa. == Valikoitu filmografia == *1948 - Hammarforsens brus *1953 - Folket i fält *1953 - Ogift fader sökes *1962 - The Mistress *1967 - Olen utelias – keltainen *1969–1973 - Peppi Pitkätossu (TV ja elokuva) *1985 - August Strindberg: ett liv (TV) Luokka:Ruotsalaiset näyttelijät Luokka:Vuonna 1932 syntyneet Luokka:Vuonna 1991 kuolleet
Karl Sinkkonen

Karl Sinkkonen (s. 1968)) suomalainen säveltäjä. Hänen työtään on esimerkiksi Syke-sairaaladraamasarjan tunnusmusiikki. Sarja on voittanut Venla-palkinnon vuonna 2016. ==Säveltäjänä== * Benner & Benner (2001) * Heinähattu ja Vilttitossu (2002, musiikin sovitus) * Käenpesä (2004–2007) * Uusi päivä (2011–2018) * Nightmare – painajainen merellä (2012) * Nightmare 2 – Painajainen jatkuu (2014) * Syke (2014–, tunnusmusiikin sävellys ja sovitus) * Salatut elämät (2014–, katalogimusiikin editointi ja tunnusmusiikin sovitus) ==Lähteet== * Luokka:Suomalaiset elokuvasäveltäjät Luokka:Syntymävuosi puuttuu Luokka:Elävät henkilöt
Fredrik Ohlsson

Carl Fredrik Walter Ola Ohlsson (12. kesäkuuta 1931 Ulricehamn – 18. marraskuuta 2023https://www.aftonbladet.se/nojesbladet/a/RGMO9J/skadespelaren- fredrik-ohlsson-dod-siw-malmkvist-om-sorgen-tomt) oli ruotsalainen näyttelijä. Hän teki pitkän uran televisiossa, elokuvissa ja teatterissa. Suomessa hänet tunnetaan ainakin Tommin ja Annikan isän roolista Peppi Pitkätossu -elokuvissa ja televisiosarjassa. == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1931 syntyneet Luokka:Vuonna 2023 kuolleet
Philip Donald Estridge

Philip Donald "Don" Estridge (23. kesäkuuta 1937 Jacksonville, Florida, Yhdysvallat – 2. elokuuta 1985 Irving, Texas, Yhdysvallat) oli yhdysvaltalainen tietokonesuunnittelija, joka työskenteli IBM:llä useiden vuosien ajan ja johti IBM PC:n kehitystyötä. Häntä on kutsuttu "IBM PC:n isäksi". Steve Jobs tarjosi 1980-luvulla Estridgelle Apple Computerin pääjohtajuutta, mutta tämä kieltäytyi. Estridge ja hänen vaimonsa Mary Ann kuolivat lentoturmassa, kun Delta Air Linesin lento 191 törmäsi laskeutuessaan Dallas-Fort Worthin kansainväliselle lentoasemalle. ==Lähteet== Luokka:IBM:n henkilöstö Luokka:Lento-onnettomuudessa kuolleet Luokka:Yhdysvaltalaiset tietotekniikan kehittäjät Luokka:Vuonna 1937 syntyneet Luokka:Vuonna 1985 kuolleet
Ihor

Ihor () on ukrainalainen miehen etunimi. == Tunnettuja Ihoreja == * Ihor Bjelanov (s. 1960), ukrainalainen entinen jalkapalloilija * Ihor Blažkov (s. 1936), ukrainalainen kapellimestari * Ihor Hlavan (s. 1990), ukrainalainen kilpakävelijä * Ihor Kalynets (s. 1939), ukrainalainen kirjailija * Ihor Karpenko (s. 1976), ukrainalainen jääkiekkoilija * Ihor Klymenko (s. 1972), ukrainalainen poliisi ja ministeri * Ihor Kolomoiskyi (s. 1963), juutalaistaustainen ukrainalainen oligarkki. * Ihor Kostetskyi (1913–1983), ukrainalaissyntyinen prosaisti, näytelmäkirjailija, käntäjä, kriitikko ja kustantaja * Ihor Pintšuk (s. 1967), ukrainalainen kilpauransa päättänyt koripalloilija. * Ihor Razoronov (s. 1970), ukrainalainen painonnostaja ja maailmanmestari * Ihor Tenjuh’ (s. 1958), ukrainalainen amiraali, poliitikko ja ministeri * Ihor Tereh’ov (s. 1967), ukrainalainen poliitikko * Ihor Tšibirev (s. 1968), ukrainalainen jääkiekkoilija ja valmentaja Luokka:Etunimet
Robert Wagner

Robert Wagner voi tarkoittaa seuraavia henkilöitä: * Robert Wagner (s. 1930), yhdysvaltalainen näyttelijä * Robert Wagner (1895–1946), saksalainen natsipuolueen aluejohtaja * Robert A. "Rob" Wagner (s. 1973), yhdysvaltalainen poliitikko * Robert F. Wagner (1877–1953), yhdysvaltalainen poliitikko * Robert F. Wagner Jr. (1910–1991), yhdysvaltalainen poliitikko, New Yorkin pormestari 1954–1965 * Robert Wagner (1915–2008), itävaltalainen kapellimestari ja säveltäjä